Αμυγδαλεώνας

Ο Αμυγδαλεώνας είναι κωμόπολη και έδρα ομώνυμης τοπικής κοινότητας του δήμου Καβάλας, της Περιφερειακής Ενότητας Καβάλας. Βρίσκεται σε απόσταση 7 χλμ. βορειοδυτικά της πόλης της Καβάλας. Η κωμόπολη, μέσω του οικισμού Σταυρού,ΦΕΚ Δ 414/1991 Εφημερίδα της Κυβερνήσεως ο οποίος δημιουργήθηκε από κατοίκους του πρώην οικισμού Κόκκαλα,Τάσος Σαββίδης, 27 Δεκεμβρίου 2015 ΠΛΗΘΥΣΜΙΑΚΕΣ ΜΕΤΑΒΟΛΕΣ ΣΤΗΝ ΠΕΡΙΟΧΗ ΤΩΝ ΦΙΛΙΠΠΩΝ ΤΟ ΔΙΑΣΤΗΜΑ 1913 – 1920  zygoskavalas.gr αποτελεί συγκοινωνιακό κόμβο και προάστιο της πόλης της Καβάλας. Βρίσκεται πάνω στο ορεινό πέρασμα από τα τενάγη των Φιλίππων προς την Καβάλα, ανάμεσα στα όρη Σύμβολο και Καστανιές.

Στην κωμόπολη λειτουργούν δύο νηπιαγωγεία, δημοτικό σχολείο και γυμνάσιο, ενώ στα βορειοδυτικά του βρίσκεται το Αεροδρόμιο Καβάλας - Αμυγδαλεώνα «Λυδία», της Egnatia Aviation. Δυτικά της κωμόπολης βρίσκεται το δάσος του Αμυγδαλεώνα, ένα από τα 19 αισθητικά δάση της Ελλάδας.

Η τοπική κοινότητα Αμυγδαλεώνα είναι χαρακτηρισμένη ως αστικός ημιορεινός οικισμός, με έκταση 15,213 χλμ² (2011). https://www.statistics.gr/2011-census-pop-hous

 Πληθυσμός 
+Μόνιμος https://www.eetaa.gr/metaboles/apografes/apografi_2011_monimos.pdfhttps://www.eetaa.gr/metaboles/apografes/apografi_2001_monimos.pdfhttps://www.eetaa.gr/metaboles/apografes/apografi_1991_monimos.pdfΈτοςΠληθυσμός19911.55320011.68920112.72420212.647
+Πραγματικός (de facto) ΠΛ 2:786ΠΛΜ 8:80ΈτοςΠληθυσμός19611.20819711.09719811.52919911.57220011.69720112.712

 Ιστορία 
Επί Τουρκοκρατίας ονομαζόταν «Μαδεμλί» ή «Μπαντέμ Τσιφλίκι» και κατοικούνταν κυρίως από μουσουλμάνους.

Τη νύχτα της 5ης προς 6η Ιουλίου 1917, έλαβε χώρα μεταξύ των οικισμών Δάτο και Αμυγδαλεώνας των Φιλίππων, το μαρτύριο του Εθνομάρτυρα Μητροπολίτη Ελευθερουπόλεως Γερμανού Σακελλαρίδη, ο οποίος κατακρεουργήθηκε και απαγχονίστηκε από τον βουλγαρικό κατοχικό στρατό.

Μετά τη συνθήκη της Λωζάνης οι μουσουλμάνοι κάτοικοι προσέφυγαν στην Τουρκία και στον Αμυγδαλεώνα εγκαταστάθηκαν Έλληνες πρόσφυγες από την ΚαππαδοκίαΣυμεών Κοιμίσογλου, Καππαδοκία. Μνημείο Παγκόσμιας Πολιτιστικής Κληρονομιάς, Ελλήνων Ιστορία, Πίστη, Πολιτισμός, ILP Productions, Θεσσαλονίκη 2005, σελ. 431. και τον Πόντο.

Οι μεν Πόντιοι του οικισμού κατάγονται από τη Γαράσαρη (Νικόπολη), και είναι εκείνοι που έκτισαν τον πρώτο προσφυγικό ιερό ναό στον νομό Καβάλας, αφιερωμένο στον Άγιο Γεώργιο. Λόγω της ραγδαίας αύξησης του πληθυσμού, έχει ανεγερθεί και καινούριος ναός, δίπλα ακριβώς από τον παλαιό, αφιερωμένος τόσο στον Άγιο Γεώργιο όσο και στους Ταξιάρχες, ένεκα του αεροδρομίου της περιοχής, θυμίζοντας και την ενορία των αλησμόνητων πατρίδων.
Οι δε Καππαδόκες, κατάγονται από το Σεμέντερε (Σήμαντρα) και εγκαταστάθηκαν στον οικισμό λίγο αργότερα, κατά τη διάρκεια του Β΄ Παγκοσμίου Πολέμου, μετά τον διαμοιρασμό τους (ορισμένοι κατέληξαν στη Χαλκιδική, άλλοι στο γειτονικό χωριό του Πολυστύλου).

 Αθλητισμός 
Ο Αμυγδαλεώνας διαθέτει χώρους άθλησης, όπως το Κλειστό Γυμναστήριο και το Δημοτικό Γήπεδο,Απόφαση για τα γήπεδα proininews.gr στους οποίους, εκτός από αθλητικά γεγονότα, πραγματοποιούνται και άλλες δράσεις.

Το ποδοσφαιρικό σωματείο της περιοχής, Γ.Π.Σ. Δόξα Αμυγδαλεώνα, ιδρύθηκε το 1947. Την περίοδο 1998–99, το ανδρικό τμήμα κατέκτησε το πρωτάθλημα της Α' Κατηγορίας ΕΠΣ Καβάλας και μετά από αγώνες μπαράζ με την Ηράκλεια Σερρών και τα Κουδούνια Δράμας την άνοδό της στην Δ' Εθνική Κατηγορία.

Το 2012 ιδρύθηκε το σωματείο των βετεράνων ποδοσφαιριστών της Δόξας Αμυγδαλεώνα, το οποίο από την ίδρυσή του, μέχρι σήμερα συνεχίζει να δίνει φιλικούς και φιλανθρωπικούς αγώνες με ομάδες βετεράνων σε όλη την Ελλάδα αλλά και στο εξωτερικό, προάγοντας το ''ευ αγωνίζεσθαι'' και την κοινωνική αλληλεγγύη.

Υπάρχει επίσης ο Α.Ο. Αμυγδαλεώνα (Σάρισα) που ιδρύθηκε το 1983 και δραστηριοποιείται στο άθλημα της πετοσφαίρισης. Τα τμήματα του συλλόγου μετέχουν στα πρωταθλήματα της ΕΣΠ Θράκης - Ανατολικής Μακεδονίας.ΣΩΜΑΤΕΙΑ Ε.Σ.ΠΕ. ΘΡΑΚΗΣ-ΑΝ.ΜΑΚΕΔΟΝΙΑΣ Ε.Σ.ΠΕ.ΘΡ.ΑΝ.ΜΑΚ.

 Παραπομπές 

 Πηγές 
 Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
 Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Κωμοπόλεις της περιφερειακής ενότητας Καβάλας
Κατηγορία:Δήμος Καβάλας